CELEX: C2005/143/77
Language: lt
Date: 2005-06-11 00:00:00
Title: Byla T-148/05 Comunidad Autónoma de Madrid y Madrid, Infraestructuras del Transporte (MINTRA) 2005 m. balandžio 11 d. pareikštas ieškinys Europos Bendrijų Komisijai

11.6.2005   
            
            
               LT
            
            
               Europos Sąjungos oficialusis leidinys
            
            
               C 143/41
            
         
      Comunidad Autónoma de Madrid y Madrid, Infraestructuras del Transporte (MINTRA) 2005 m. balandžio 11 d. pareikštas ieškinys Europos Bendrijų Komisijai
   (Byla T-148/05)
   (2005/C 143/77)
   Proceso kalba: ispanų
   2005 m. balandžio 11 d. Europos Bendrijų Pirmosios instancijos teisme buvo pareikštas Comunidad Autónoma de Madrid y Madrid, Infraestructuras del Transporte (MINTRA), įsteigtos Madride, atstovaujamos advokatų Cani Fernández Vicién, David Ortega Peciña ir Julio Sabater Marotias, ieškinys Europos Bendrijų Komisijai.
   Ieškovė Pirmosios instancijos teismo prašo:
   
               —
            
            
               panaikinti Komisijos sprendimą,
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Šis ieškinys yra pareikštas dėl atsakovės sprendimo, kuriuo MINTRA priskiriama bendrajam „valdžios sektoriui“ vadovaujantis „Europos ekonominių sąskaitų sistema — ESS 95“ (ESS 95), įtvirtinta 1996 m. birželio 25 d. Tarybos reglamento (EB) Nr. 2223/96 dėl Europos nacionalinių ir regioninių sąskaitų sistemos Bendrijoje (1) A priede. ESS 95 sudaro apibrėžimai, klasifikacijos ir apskaitos taisyklės, kuriuos valstybės narės taiko rengdamos savo sąskaitas ir nacionalines ekonomines statistikas. Ši apskaitos sistema taip pat naudojama taikant perviršinio deficito procedūrą.
   MINTRA yra Comunidad de Madrid prie Consejería de Transportes e Infraestructuras viešoji įstaiga. Ji yra juridinis asmuo, turi nuosavą turtą bei visišką veiksnumą. Ji taip pat gali skolintis nepriklausomai nuo Comunidad de Madrid.
   Grįsdama ieškinį ieškovė nurodo:
   
               —
            
            
               įvairių ESS 95 taisyklių, susijusių su institucinių vienetų priskyrimu „rinkos“ arba „ne rinkos“ subjektams, pažeidimus.
            
         
               —
            
            
               teisėtų lūkesčių principo pažeidimą, kadangi iš prašomo panaikinti sprendimo matyti, kad Eurostat grįžo prie ankstesnės MINTRA klasifikacijos, apie kurią buvo pranešta 2003 m. vasario 14 d. Šis perklasifikavimas atliktas po to, kai Eurostat priėmė panašų sprendimą labai panašioje byloje dėl Austrijos viešosios įstaigos Bundesimmibiliengesellschaft. Šiuo atžvilgiu reikia pabrėžti, kad ginčijamas sprendimas ieškovei ir MINTRA sukelia labai rimtas finansines pasekmes, kadangi viešosios įstaigos skola bus įtraukta į Comunidad de Madrid sąskaitas. Kita vertus, MINTRA gali būti priversta nutraukti sutartis, sudarytas pagal metro plėtros planą, kurio įgyvendinimą Communidad de Madrid pradėjo remdamasi 2003 m. vasario mėn. klasifikacija.
            
         
               —
            
            
               pareigos motyvuoti pažeidimą, kadangi inter alia, ginčijamame sprendime nėra nuorodos nei į teisinį pagrindą, nei į konkrečias faktines aplinkybes, kuriomis jis grindžiamas.
            
         
      (1)  OL L 310, 1996 11 30, p. 1.